medieval-data/medieval-latin-ner-HOME-Alcar huggingface dataset:
Magistri iohannes de blesis Canonicus , et G . de Menesio officiales Remenses . Omnibus presentes litteras uisuris in domino Salutem . Nouerint uniuersi quod in nostra presencia Huardus de monte sancti Remigii Armiger , et domicella Aelidis eius uxor constituti uendiderunt , et recognouerunt se uendidisse ecclesie de claromarisco iuxta Remis uiginti sextarios bladi , uidelicet decem sextarios frumenti , et decem sextarios siliginis ad mensuram de Machiau annui redditus , quitos et liberos ab omni honere seruitutis , tanquam de allodio accipiendos . Quolibet anno inperpetuum a dicta ecclesia in festo sancti remigii in capite octobris , super quoddam molendinum dictorum , H . et eius uxoris , ut dicebant situm iuxta montem sancti Remigii supra Retoune ita quod ad predictum molendinum dicta ecclesia dictum bladum quolibet anno molere faciet sine moltura aliqua persoluenda . Et hoc precio sexaginta librarum et decem solidorum parisiensium , de quibus dicti uenditores , recognouerunt creantum suum habuisse a dicta ecclesia in pecunia numerata . Promittentes dicti uenditores fide prestita corporali quod contra uendicionem istam per se uel per alios , racione dotis , hereditatis , uel aliqua alia racione non uenient in futurum . Sed eam inuiolabiliter obseruabunt . Et eciam aduersus omnes iuri et legi parere uolentes , legittimam exinde portabunt garandiam , ecclesie supradicte . Et de legittima garandia ferenda , et eciam de dicto redditu singulis annis inperpetuum in dicto festo soluendo . Dederunt dicti H . et eius uxor in contrauadium residuum redditus molendini supradicti , et domum suam quam habent sicut dicunt sitam apud montem sancti Remigii cum appendiciis dicte domus , et eciam omnem terram quam habent in territorio dicte uille montis sancti Remigii . Ita quod si forte contigeret dictum molendinum peiorari , siue per combustionem , siue per ruinam , uel aliquo alio casu infortuito , et dicti H . et eius uxor , uel eorum heredes illud reficere seu retinere non uellent seu possent . Et ipsi ecclesie deficeretur in solucione dicti redditus per defectum retentionis dicti molendini , uel alterius cuiuscunque impedimenti , predicta ecclesia pro dicto redditu accipiendo , recursum haberet ad contrauadium supradictum . Sicut dicti H . et eius uxor in hoc coram nobis consenserunt . Hanc autem uendicionem recognouit dicta Aelidis spontanea fecisse et non coacta , et quod dicta pecunia conuersa est in utilitatem domus eorundem . Renunciantes expresse dicti uenditores excepcioni non numerate pecunie omni iuris auxilio tam canonici quam ciuilis , et omnibus aliis excepcionibus que sibi possent prodesse , et dicte ecclesie obesse ad elidendam uendicionem supradictam . In cuius rei testimonium presentes litteras sigillo Curie Remensis fecimus communiri . Actum Anno domini m .cc .xl . sexto , mense februario .
Magister Matheus Guidonis de Attrebato , Officialis curie Remensis , ad causas pronmc . Omnibus presentes litteras uisuris salutem in domino . Nouerint uniuersi quod cum Poncardus dictus chanpenois de cherdeneio , et domicella mabilia eius uxor uendiderint et se uendidisse recognouerint ecclesie de claromarisco iuxta Remis quicquid habebant uel habere poterant et debebant in toto molendino de l?estan , uidelicet medietatem tocius dicti molendini in quo sunt due rote , precio decem et octo librarum parisiensium , prout in litteris hiis annexis plenius continetur . Domina Sibilla relicta quondam domini Uarneri dicti Radel quondam militis , Uarmessonnus , et thomassecus liberi dicte domine sibille coram amieto de proilleio , Clerico fideli Curie Remensis , ad hoc deputato constituti ad instanciam dictorum poncardi et domicelle mabilie eius uxor dictam uendicionem dicte Ecclesie ut dictum est de premissis factam . Laudauerunt et approbauerunt , et quitquid iuris habebant , seu habere in dictis rebus uenditis poterant racione hereditatis , uel aliqua alia racione , dicte ecclesie penitus quittauerunt , et de non contraueniendo per se , uel per alios , fidem prestiterunt corporalem . In super dicta domina sibilla promisit fide data , quod ab aliis liberis suis , uidelicet a baudesonno , ysabella , mahelota , et hodionna , pro posse suo quando uenirent ad etatem legitimam , premissa ut dictum est faceret laudari , et approbari . Renunciantes expresse sub dicta fide , dicta domina ysabella Uarnesconnus et thomascetus superius nominati . Omnibus exceptionibus , auxilio iuris canonici et ciuilis , et omnibus aliis exceptionibus et defensionibus tam iuris quam facti , que possent obici contra presens instrumentum uel factum , et se quantum in hoc iurisdictioni Curie Remensis supponentes . Datum Anno domini m .cc .l . tercio , mense ianuario et cetera .
Ie Mannissiers de Retest cheualiers , Sires de bourc fas sauoir a tous ceux qui ces presentes lettres uerront et orront , que ie loe et gree le uendage que ponsars champenois de cherdeni et demoisele maubile sa famme onut fait a l?esglise de clemares de les Reins , de teil partie com il auoyent et pooyent auoir au molin , que on dit a l?estan , qui siet entre le molin deseur chapes d?une part , et le uiuier monsigneur Renaut de sommepi d?autre part , et ay cuitiet pour dieu et en aumosne a la deuant ditte eglise toute la droitare que ie y ay et pooye et deuoye auoir par la raison dou fie , et pour ce que ce soit ferme chose et estable et ces presentes lettres ie ay fait seellees de mon seel , et ces lettres si furent faites en l?an de grace mil cc . et cinquante quatre en mois de may .
Symon pes lupi Canonicus et Officialis Remensis , uniuersis presentes litteras inspecturis . Salutem in domino . Noueritis quod in nostra presencia constitutus Godefridus hornes li porgeniers , recognouit se uendidisse Ecclesie de claromarisco precio undecim librarum Remensium de quibus eciam recognouit sibi fuisse plenius satisfactum peciam quandam terre duas perticas ut dicebat continentem sitam iuxta Clarum Mariscum , fide interposita , promittens eidem Ecclesie , quod super dicta terra eidem ecclesie contra omnes qui super hoc uoluerunt stare iuri , legittimam portabit garandiam . Hanc autem uendicionem , hersendis uxor dicti Godefridi , Acelina filia ipsius G . , Obertus , Gerardus , Aubricus , et Eurardus , laudauerunt coram nobis . Promiserunt eciam dicte hersendis et Acelina , quod in dicta terra racione dotis , uel alia racione , nichil imperpetuum reclamabunt , et hoc interposito coram nobis iuramento . In cuius rei testimonium , presentes litteras sigillo curie Remensis fecimus roborari . Actum anno domini m .cc .uicesimo septimo , mense ianuario .
Magister garinus de beeloy , Officialis domini Hugonis de sarquus Remensis Archidiaconi . Omnibus presentes litteras inspecturis in domino Salutem . Nouerint uniuersi quod Hauydis filia Renaudi mercerii relicta baudonni mercerii , de Remis , in mea presencia constituta , recognouit se uendidisse droardo le berbisier , et Sibille uxori eius Ciuibus Remensibus , quandam peciam terre quam habebat sicut dicebat in banno Archidiaconi inter Riellam que fuit domini Acarini et terram predicti droardi le Berbisier sitam , et hoc precio sexaginta solidorum Remensis Monete , de quibus ipsa hauydis recognouit sibi esse plenius satisfactum , fide interposita firmiter , promittens , quod in dicta pecia terre per se uel per alios racione dotis , uel aliqua alia racione nichil de cetero reclamabit , sed aduersus omnes iuri parere uolentes , legittimam exinde portabit garandiam droardo et Sibille uxori eius memoratis . Hanc autem uendicionem laudauerunt et quittauerunt re naudus mercerius pater dicte hauydis et Robertus mercerius frater dicte hauydis , et plegii sunt constituti de garandia ferenda dicte uendicionis . In cuius rei testimonium presentes litteras sigillo Curie domini mei feci communiri . Actum anno domini m .cc .tricesimo secundo , mense ianuario .
Uniuersis presentes litteras inspecturis Magister bertrandus de felenorio Officialis Curie domini Octoboni Cardinalis Remensis Archidiaconi in domino Salutem . Nouerint uniuersi quod Odinetus filius poncardi dicti trauillier coram clerico fideli Curie predicte ad hoc deputato , propter hoc personaliter constitutus recognouit se uendidisse alisonne papelarde consanguinee sue , porcionem suam et talem partem quam habebat ut dicebat dictus oudinetus in quadam pecia terre sita in territorio Remensi , in loco qui dicitur au conlommier iuxta fossatum , et iuxta campum de Claromarisco , contigua terre poncardi dicti chatelet , et hoc precio sex solidorum et octo denariorum parisiensium , de quibus recognouit creantum suum habuisse idem oudinetus , in pecunia numerata sibi tradita et soluta . Promittens fide data dictus oudinetus , quod contra predictam uendicionem , non ueniet in futurum nec aliquid in dicta terra de cetero reclamabit , per se , uel per alios faciet reclamari , sed aduersus omnes iuri parere uolentes , eidem alisonne portabit legittimam garandiam . Hanc autem uendicionem laudauit cochetus frater dicti oudineti , fide prestita corporali . Datum Anno domini m .cc .lxxii . In die beati Andree Apostoli .
Henricus de Machandio Officialis domini hugonis de Sarquus Remensis archidiaconi . Omnibus presentes litteras inspecturis in domino Salutem . Nouerint uniuersi quod thomas berangiers in Curia domini mei , in nostra presencia constitutus recognouit se uendidisse Renaldo mercerio duas perticas terre iuxta fossatum prepositi Remensis Ecclesie inter terram ipsius renaldi et terram droardi site , precio xx solidorum Remensium , de quibus recognouit sibi esse plenius satisfactum fide interposita , promittens , quod in dictis duabus perticis terre per se uel per alium nichil de cetero reclamabit , sed contra omnes iuri parere uolentes legittimam exinde portabit garandiam Renaldo supradicto , de qua garandia ferenda dictus thomas dedit eidem renaldo in contrauadium quandam peciam terre iuxta terram uenditam site , in qua sita fuit domus quondam magistri Ancelmi sicut idem thomas asserebat . Actum anno domini m .cc . uicesimo septimo , mense octobri .
Magister henricus de louanio , Officialis domini H . de Sarqueus Remensis Archidiaconi . Omnibus presentes litteras uisuris in domino Salutem . Nouerint uniuersi quod hersendis relicta iofridi coram me constituta recognouit se uendidisse ecclesie de claromarisco quandam peciam terre sitam in territorio de Nouauilla , in montem Rencien quittam et liberam ab omni honere seruitutis inter terram richardi ex una parte , et terram dicte ecclesie de claromarisco ex altera , et hoc precio sexaginta solidorum parisiensium , de quibus recognouit sibi esse satisfactum a dicta ecclesia in pecunia numerata , fide data firmiter promittens quod in dicta pecia terre uendita per se , uel per alios racione dotis siue aliqua alia racione nichil de cetero reclamabit , sed aduersus omnes iuri parere uolentes legittimam portabit garandiam ecclesie memorate . Hanc autem uendicionem coram me laudauit et approbauit , ysabella filia dicte H . et promisit dicta H . quod quando heudeconna et paruus frater eius uidelicet ad legittimam peruenerit etatem de laudacione facienda , quod dictam uendicionem laudari faciet et approbari , et de garandia ferenda constituti sunt plegii erga dictam ecclesiam pro dicta H . , Iohannes Rex et albericus de corcellis . In cuius rei testimonium presentes litteras sigillo Curie domini mei feci communiri . Actum anno domini m .cc .xl , mense mayo .
Magister lucas de Giffo , Officialis domini Gomecii Remensis Archidiaconi . Omnibus presentes litteras inspecturis in domino Salutem . Nouerint uniuersi quod dominus Iohannes de Uerzelayo canonicus de monte falconis , executor ut dicebat testamenti odonis de Uerzelayo quondam fratris sui , coram magistro iohanne de maceriis fideli clerico Curie domini mei ad hoc specialiter misso , constitutus contulit tanquam executor in puram et perpetuam elemosinam sanctimonialibus de claromarisco iuxta Remis , Cisterciensis ordinis , pro salute et remedio anime dicti odonis duas pecias terre sitas in territorio de corceyo in loco qui dicitur campus magistri , inter terram liberorum cheualeri de monte Remensi ex una parte , et terram martini fabri ex altera , continentes octo iornalia uel circiter , quas dictus odo tenuit tanquam allodium ut dicitur , uolens dictus executor quod de fructibus dictarum terrarum singulis annis , die anniuersarii dicti odonis in dicta ecclesia de claromarisco faciendi . Fiat pitancia sanctimonialibus supradictis . Item idem Iohannes executor eciam ut dicebat testamenti hamonis dicti similiter de uerzelayo quondam alterius fratris sui uoluit et consensit expresse coram dicto clerico , quod dicta ecclesia habeat xlu . libras parisienses legatas eidem ecclesie a domino domino Bertrando de uerzelayo patri suo . In quibus idem hamo dum uiuebat recognouit se teneri dicto B . , patri suo , coram executore predicto , sicut idem executor coram dicto clerico recognouit . Preterea dictus bertrannus coram dicto clerico Curie constitutus recognouit se legasse dictas xlu . libras parisienses ecclesie supradicte . Actum anno domini m .cc . quadragesimo quinto mense nouembris .
Radulphus de sancto quintino Officialis domini Henrici Remensis archidiaconi . Omnibus presentes litteras inspecturis in domino Salutem . Nouerint uniuersi quod Macelota relicta terrici in presencia curie coram me constituta dedit et concessit ecclesie de claromarisco ob remedium anime sue quandam peciam terre site iuxta portam ecclesie memorate , inter terram sancti mauricii et terram hauidis . Actum Anno domini m .cc .xxui . mense octobri .
Omnibus presentes litteras inspecturis . H . de sarquus Remensis Archidiaconi , Salutem in domino . Nouerit uniuersitas uestra quod iuliana mulier relicta Eurardi de Rohay coram nobis uendidit ecclesie de claromarisco septem iornalia et dimidium terre uel circiter sita uersus uallem frison et betheny precio centum librarum parisiensium , quas dictus E . debebat eidem ecclesie , quorum iornalium sex sicut dicit eadem iuliana sunt in allodio , et dedit eadem iuliana fidem in manu nostra de non reclamando et non ueniendo , contra dictam uendicionem . Et de portando de ipsa legittimam garandiam ecclesie prefate , aduersus omnes qui super hoc iuri stare uoluerint | dictam eciam uendicionem laudauerunt et quittauerunt coram nobis thomassinus miletus , et Walterus filii dicti E . fide data , de non reclamando . Iohannes eciam nanus eandem uendicionem laudauit et quittauit coram nobis , et uxor eius , Aelydis idem laudauit et quittauit coram nuncio nostro , specialiter ad hoc misso . Blancha uero uxor dicti thomassini idem laudauit et quittauit , et fidem dedit in manu nostra de non reclamando , presente et consensiente marito suo . Ermeniardis filia dictorum E . et iuliane idem laudauit et quittauit et fidem dedit in manu nuncii nostri ad hoc missi de non reclamando , quod eciam laudauerunt et quittauerunt coram magistro haymerico officiale nostro , thomas de portis et sibilla uxor sua ysabella de cathalono et margareta filia eius . In quorum omnium testimonium presentibus litteris sigillum nostrum fecimus apponi . Datum Anno domini m .cc . uicesimo octauo , mense marcio feria quinta ante Annunciacionem dominicam .
Officialis Curie Reuerendi patris domini Octoboni , sancti adriani diaconi cardinalis , Archidiaconi Remensis . Omnibus ad quos littere iste peruenerint in domino Salutem . Nouerint uniuersi quod forquetus dictus picauez de hospicio Ciuis Remensis in Curia domini mei constitutus propter hoc , uendidit et recognouit se uendidisse ecclesie de claromarisco quandam peciam terre quam habebat ut dicebat in territorio de betheneyo inter terram thomasseti dicti buyron ex una parte , et terram dicte ecclesie ex altera , liberam et quittam ab omni honere et seruitute , tanquam de allodio et hoc precio centum solidorum , de quibus dictus F . recognouit creantum suum habuisse in pecunia numerata et tradita a dicta ecclesia . Promittens bona fide , dictus F . quod contra dictam uendicionem per se uel per alios , ratione hereditatis , uel aliqua alia ratione non ueniet in futurum . Sed aduersus omnes iuri parere uolentes , legittimam exinde portabit garandiam ecclesie memorate . Et renunciauit idem forquetus excepcioni non numerate pecunie et non solute , omni iuris auxilio tam canonici quam ciuilis , et omnibus aliis excepcionibus que sibi competunt , seu competere possunt , contra presens instrumentum et uendicionem predictam . In cuius rei testimonium presentes litteras Sigillo Curie domini mei feci communiri . Datum anno domini m .cc . quinquagesimo sexto , mense decembris feria secunda ante festum beati nicholay . Sic signatis . th . xl .
Symon pes lupi Canonicus et officialis Remensis , uniuersis presentes litteras inspecturis in domino Salutem . Nouerit uniuersitas uestra quod in nostra presencia constituta , Margareta quondam filia Milardi de Cortsalein , de concilio et uoluntate Gerbeline quondam sororis dicti Milardi tutricis eiusdem Margarete , sicut dicebat , de consilio eciam et uoluntate Radulphi cauchon aui sui , se et sua omnia que dare poterat , et que ad ipsam in posterum per escheanciam seu quolibet aliomodo prouenire poterant , Ecclesie de claromarisco iuxta Remis contulit et donauit . Quoniam autem Gerbelina predicta que tutrix erat ut dicebat eiusdem Margarete , et aliorum liberorum dicti Milardi et Radulphus auus eorundem liberorum commodum utrorumque attendentes particionem inutilem esse iudicabant et credebant . Si dicta Margareta cum aliis liberis in singulis terrarum peciis , domibus , et rebus aliis quas habebant iidem liberi , suam acciperet porcionem , ipsi eidem margarete , partem suam assignarunt ad illam partem tabule quam habebant ad Cambium Remense liberi memorati , et ad terram quam habebant iuxta Clarummariscum , contiguam terre Iohannis de Colroy , circiter duo iornalia continentem . In cuius rei testimonium presentes litteras Sigillo Curie Remensis fecimus roborari . Actum anno domini m .cc .uicesimo sexto , mense marcio .
Uniuersis presentes litteras inspecturis . Magister poncius de parnaco , Officialis Curie domini Octoboni Cardinalis , Remensis Archidiaconi , in domino Salutem . Nouerint uniuersi quod cum ysabella que fuit uxor quondam petri dicti la persone in testamento suo legasset ecclesie de Claromarisco iuxta Remis , Cisterciensis ordinis in puram et perpetuam elemosinam , quandam peciam terre arabilis sitam in territorio de Corcellis , in loco qui dicitur ala grosse piere , inter terram lamgardi de Corcellis ex una parte , et uiam publicam ex altera . Et hugo frater dicte ysabelle dicto legato se opponeret dicens dictum legatum ualere non debere . Nisi pro dimidia parte tantummodo , et super hoc contencio uerteretur in Curia domini Archidiaconi Remensis inter dictam ecclesiam ex una parte , et dictum hugonem ex altera . Tandem dicte partes uidelicet dicta ecclesia ex una parte et dictus hugo ex altera in hoc conuenerunt quod nos super dicta contencione raciones dictarum parcium de plano ac sine strepitu aduocatorum audiremus , et dictis rationibus auditis dictam contencionem sentencialiter terminaremus Nos uero super predictis dictarum parcium rationibus modo supra dicto auditis , et diligenter intellectis . Super hiis habito bonorum consilio partibus presentibus , et hiis sentenciam ferri postulantibus diffiniendo sentencialiter pronunciamus dictum legatum non obstantibus rationibus a dicto hugone propositis insolidum ualere debere ipsi hugoni super hoc perpetuum silencium imponentes . Et dictam ecclesiam ab inpedicione dicti hugonis per diffinitiuam sentenciam absoluentes . In cuius rei testimonium presentes litteras Sigillo Curie domini Archidiaconi Remensis fecimus sigillari . Datum Anno domini m .cc .loctauo , mense octobris .
Magister henricus de louanio , Officialis domini H . de sarquus Remensis Archidiaconi . Omnibus presentes litteras inspecturis Salutem Nouerint uniuersi quod Margaronna filia Margarete de burgundia coram me constituta recognouit se uendidisse droardo de uilla dominica Ciui Remensi quandam peciam terre quam habebat sicut dicebat in territorio Remensi , inter terram bauduini estrilla , et terram de claromarisco ex una parte , et terram que fuit Garneri Regis ex altera . Item recognouit se uendidisse dicta Margaronna eidem droardo quitquid habebat ultra quinque iornalia terre site retro muros balduini atarin , inter terram Gerardi cauchon et terram que fuit domini Willelmi Sarre militis ex una parte , et terram thome de portis ex altera , et hoc totum precio uiginti sex librarum pruueniensium , de quibus dicta Margaronna recognouit creantum suum recepisse a dicto droardo in pecunia numerata . Fide interposita firmiter promittens , quod contra uendicionem istam , per se uel per alium ratione dotis uel aliqua alia ratione , non ueniet in futurum reclamando . Sed aduersus omnes iuri parere uolentes , legittimam exinde dicto D . portabit garandiam . Hanc autem uendicionem laudauerunt et approbauerunt Margareta de burgondia , forquetus filius eius , Ioyonna , et Renaudus maritus eius , et fidem prestiterunt de non reclamando . De garandia autem ferenda eidem .D . constituti sunt plegii Renaudus et Ioyonna uxor , et forquetus frater dicte Ioyonne . In cuius rei testimonium presentes litteras Sigillo Curie domini mei communiri . Actum Anno domini m .cc . tricesimo septimo mense ianuario .
Magister Iohannes de Blesis Canonicus et Officialis Remensis Omnibus presentes litteras inspecturis in domino Salutem . Nouerint uniuersi quod Margareta relicta Remigii estrille in nostra presencia constituta , recognouit se uendidisse Renaudo de Amica Ciui Remensi quandam peciam terre quam habebat ut dicebat in territorio Remensi ante Clarum-mariscum inter terram presbyteri sancti petri ueteris , et terram Robini de cathena , et hoc precio triginta quatuor librarum et undecim solidorum parisiensium , de quibus recognouit creantum suum habuisse a dicto Renaudo in pecunia numerata . Promittens eciam fide prestita corporali quod in dicta pecia terre ratione dotis , siue alia aliqua ratione per se uel per alios nichil de cetero reclamabit , nec faciet reclamari , sed aduersus omnes iuri parere uolentes , exinde legittimam portabit garandiam , Renaudo supradicto , hanc autem uendicionem , Auelina , ysabella , hodierna , yderonna , et huetus liberi dicte margarete , huardus maritus dicte Aueline , huetus maritus dicte ysabelle et sadetus maritus dicte hodierne coram nobis laudauerunt et approbauerunt . In cuius rei testimonium presentes litteras sigillo curie Remensis fecimus roborari . Actum anno domini m .cc . tricesimo octauo , mense februario .
Magistri .I . et .I . de Blesis Canonici et officiales Remenses . Omnibus presentes litteras inspecturis in domino Salutem . Nouerint uniuersi quod Margareta la Cuissarde , in nostra presencia constituta , recognouit se contulisse , Hugoni clerico dicto ad gemellos imperpetuum decem iornalia et dimidium terre , sita in territorio Remensi , in loco qui dicitur ad Closel , inter terram Guidonis graniere ex una parte , et terram odardi de montigniaco ex altera , supra qua terra predictus hugo recognouit coram nobis , quod droardus de uilla dominica habebat decem sextarios et plenam minam frumenti , annui census . Ita tamen quod dictus H . quamdiu dictam terram possidebit , uel ille qui eam possidebit , annuatim in festo beati Martini hyemalis eidem droardo Remis infra quatuor portas antiquas dictum frumentum persoluet ubi uoluerit idem droardus , uel eius mandatum . Si uero dictus .H . uel ille qui dictam terram tenebit statuto termino dictos decem sextarios et minam non soluerit ut dictum est tenebitur ad emendam , et si contigerit dictam terram uendere , emptor tenetur soluere uentas , et inuestituras droardo supradicto . Recognouit eciam dictus .H . quod droardus predictus habet super terram illam omnem iusticiam usque ad septem solidos et dimidium , predictam uero collacionem a dicta .M . ut supradictum est factam , laudauit et approbauit coram nobis Albericus filius dicte Margarete . Recognouerunt eciam dicte partes quod illud bladum emptum fuit a dicto iacobo de Manillo milite et eius uxore . In cuius rei testimonium presentes litteras Sigillo Curie Remensis fecimus roborari . Actum anno domini m .cc . tricesimo septimo , mense marcio feria sexta post dominicam qua cantatur Oculi mei . Sic signatis . Iud .
Magistri Adam de Carnoto , et Iohannes de blesis Canonici et Officiales Remenses Uniuersis presentes litteras uisuris in domino Salutem . Nouerit uniuersitas uestra quod ysenbardus dictus chatelains Ciuis Remensis et Eudelina uxor eius coram nobis constituti , recognouerunt se uendidisse ecclesie de Claromarisco iuxta Remis quandam peciam terre arabilis continentem septem perticas ut dicitur quam dicebat se habere in territorio Remensi , uersus sanctum medardum inter terram hospitalis Remensis ex una parte , et terram ecclesie sancti petri ad moniales Remensis ex altera ut dicitur sitam , et hoc uiginti duarum librarum parisiensium , de quibus recognouerunt sibi a dicta ecclesia plenius fuisse satisfactum , in pecunia numerata . Fide interposita firmiter promittentes dicti uenditores quod contra dictam uendicionem per se uel per alium ratione dotis seu aliqua alia ratione de cetero non uenient , nec aliquid reclamabunt in eadem , sed aduersus omnes iuri parere uolentes , legittimam exinde portabunt garandiam ecclesie memorate . Hanc autem uendicionem laudauerunt et approbauerunt / et de non contraueniendo fidem dederunt corporalem . Hauydis et miletus liberi predictorum ysenbardi et eudeline , et de hiis firmiter obseruandis ad maiorem securitatem dicti uenditores dederunt in contrauadium dicte ecclesie quandam peciam terre in dicto territorio , inter terram Iohannis theotonici ex una parte , et terram hannoneti de uerzelayo ex altera , ut dicitur sitam . Predicti eciam uenditores de dicta pecia terre uendita tanquam de uendagio in manu Iohannis prepositi Remensis se deuestierunt , et dictus Iohannes quemdam conuersum nomine dicte ecclesie coram nobis saluo iure alterius inuestiuit . In cuius rei testimonium presentes litteras Sigillo Curie metropolitane Remensis uacantis fecimus roborari . Actum anno domini m .cc . quadragesimo mense decembri . Sic signatis Amicus
Magister lucas de Giffo Officialis domini Gomecii Archidiaconi Remensis . Omnibus ad quos littere iste peruenerint in domino Salutem . Nouerint uniuersi quod pycanetus de hospicio , eius uxor Ciues Remenses , Bertrannus et Iohannes liberi quondam haynicius de berzelayo de assensu et uoluntate dicti P . in cuius manubut sunt ut dicitur in curia domini mei constituti , recognouerunt se uendidisse ecclesie de claromarisco quandam peciam terre quam habebant ut dicebant sitam Remis in territorio Remensi , uersus furcas in loco qui dicitur ens syeres inter terram therrici berengarii ex una parte , et terram dicti Iohannis de luporum uiis militis ex altera . Et hoc precio triginta librarum Remensium . De quibus dicti uenditores recognouerunt creantum suum habuisse in pecunia numerata et tradita , fide data firmiter promittentes dicti uenditores quod contra dictam uendicionem , per se uel per alios ratione dotis , uel aliqua alia ratione nichil de cetero reclamabunt , nec facient reclamari . Sed aduersus omnes iuri parere uolentes , legittimam exinde portabunt garandiam , ecclesie memorate . Renunciantes expresse exceptioni non numerate pecunie , et non solute et omnibus aliis exceptionibus que sibi competunt seu competere possint , contra presens instrumentum et uendicionem predictam . In cuius rei testimonium presentes litteras Sigillo Curie domini mei feci communiri . Actum Anno domini m . ducentesimo xlui . mense februario , feria quinta ante Reministere . Sic signatis . Thom . xl .
Magister lucas de Giffo Officialis domini Gomecii archidiaconi Remensis uniuersis presentes litteras uisuris in domino Salutem . Nouerint uniuersi quod cum Bertrannus de uerzeleyo quondam custos ecclesie Remensis legasset ecclesie de claromarisco centum libras Remenses in elemosinam et thomas filius Odonis de uerzeleyo Eidem B . pro dimidia successisset , et ad solucionem medietatis summe predicte , ratione dicte successionis teneretur prout idem thomas coram me presente balduina estrille auo ipsius et curatore , et quantum ad hoc idem th auctoritate prestante recognouit idem th . in presencia mea constitutus de assensu et auctoritate dicti B . curatoris sui pro predicta medietate summe predicte centum librarum eidem ecclesie dedit in solucionem , unam peciam terre quam habebat ut dicebat in territorio Remensi , in loco qui dicitur uia lata , inter terram sancti dyonisi Remensis ex una parte et terram ipsius th . et terram comitis filii garini Gouion ex altera . Promittens fide data quod in predicta terra nichil de cetero reclamabit uel faciet reclamari . Sed super dicte terre eidem ecclesie contra omnes iuri parere uolentes , legittimam portabit garandiam . Preterea idem th . de auctoritate curatoris sui predicti quitauit dicte ecclesie quitquid iuris habebat uel habere poterat in octo iornalibus terre sitis in territorio de corceio , que dicta ecclesia uendiderat , dedit eciam eidem ecclesie in elemosinam , quandam peciam terre sitam in territorio de Merfis , retro iardinum Marescet , duas pecias terre sitas iuxta terram familie Rahen , petillon , sitam ex altera parte uille , et iuxta terram familie Cortechemise , unam peciam terre sitam in fossa de merfis , iuxta terram familie bucheti . Promittens bona fide dictus th . quod contra premissa non ueniet in futurum , sed ea inuiolabiliter obseruabit . Hanc autem uendicionem laudauit Iohanna uxor dicti Th . fide data de non contraueniendo ratione dotis uel aliqua alia ratione . Item laudauit dicta Iohanna simplici uerbo , quitacionem et concessionem quam fecerat dicte ecclesie th . predictus de terris memoratis , et recognouit idem th . quod predictas quitacionem et concessionem fecerat in recompensacionem bonorum que habuerat a dicta ecclesia . In cuius rei testimonium presentes litteras Sigillo Curie domini mei feci communiri . Datum Anno domini m .cc .xl . septimo , mense marcio . Sic signatis . Th . xl .
Magister lucas de Giffo Officialis domini Gomecii Remensis Archidiaconi . Omnibus presentes litteras uisuris Salutem in domino . Nouerint uniuersi quod Renaudus de Amica et Poncia uxor eius Ciues Remenses coram clerico fideli Curie domini mei ad hoc specialiter deputato constituti , recognouerunt se dedisse et contulisse , et eciam dederunt et contulerunt ecclesie de claromarisco iuxta Remis in puram et perpetuam elemosinam pro remedio anime sue quamdam peciam terre arabilis quam habebant sicut dicebant in territorio Remensi ante Clarummariscum sitam , inter terram ecclesie sancti petri ueteris Remis ex una parte , et terram Robini de cathena ex altera , quam peciam terre dicti Renaudus et poncia uxor eius emerunt ut dicitur a Margareta relicta Remigii dicti estrille . Promittentes bona fide dicti .R . et P . uxor eius , quod contra dictam uendicionem per se uel per alios non uenient in futurum , ratione aliqua . In cuius rei testimonium presentes litteras sigillo Curie domini mei feci communiri . Actum anno domini m .cc .xl . octauo , mense Octobris , feria sexta ante festum omnium sanctorum . Sic signatis . Colardus
Magister petrus de luporumuiis Officialis Curie domini alberti de lauania Remensis Archidiaconi . Omnibus presentes litteras uisuris in domino Salutem . Nouerint uniuersi , quod Iohannes dictus li uages Ciuis Remensis , et helota eius uxor coram iohanne dicto li col daignel , clerico fideli dicte Curie notario ad hoc specialiter deputato , propter hoc personaliter constituti recognouerunt quod ipsi tenent et possident quinque iornalia terre sita in territorio Remensi in loco qui dicitur au closel uersus betteneyum , inter terram beatridis , dicte lingraude , que fuit Guidonis granniaire ex una , et terram marie relicte parui iohannis ex altera . Recognouerunt eciam dicti coniuges quod dicta quinque iornalia terre tenentur ab ecclesia de claromarisco iusta Remis Cisterciensis ordinis sub annuo censu , et quod dicta ecclesia de claromarisco habet et debet habere supra dicta quinque iornalia imperpetuum quolibet anno decem denarios , Remensis monete recti census uidelicet pro quolibet iornali duos denarios parisienses singulis annis in festo beati Martini hyemalis prenotate ecclesie apud clarummariscum , ab ipsis coniugibus uel eorum mandato , seu ab illis qui pro tempore dictam terram possidebunt reddendos et persoluendos . Ita eciam quod si dicta terra uenderetur seu distraheretur emptor ad uestituram et uentas memorate teneretur ecclesie , nec ipsam aliter intrare possent , nec ipsam possidere . Insuper recognouerunt dicti coniuges quod dicta ecclesia habet et debet habere imperpetuum supra dictam terram , et in dicta terra omnem iusticiam et omnem emendam , usque ad quinque solidos et triginta denarios de iusticia , si moueretur et hoc de moneta Remensi . In cuius rei testimonium presentes litteras Sigillo Curie dicte fecimus communiri . Datum Anno domini m .ccc .feria secunda post iubilate . Sic signatis .I . col daignel Fin dez terres de Reins Deo gracias et cetera Matheus Remellieun Pulchrum ualde priuilegium domini Innocentii pape quarti quo confirmat fundacionem monasterii de Claromarisco cum omnibus suis iuribus redditibus prouentibus et possessionibus quibuscunque ipsum locum et multa alia eius loca particularia nominatim exprimendo . In quo eciam priuilegio multa communia et specialia ordinis priuilegia pro ipso loco de Claromarisco breuiter inserit et confirmat et exemptionem ab ordinariis episcopis et cetera . Et est ipsum priuilegium signatum propriis manibus prefati domini pape Innocentii et decem dominorum cardinalium . Datum lugdini ipsius domini pape Innocentii anno quarto .
Frater Philippus Abbas Clareuallis Cisterciensis ordinis lingonensis dyocesis Insigni recolende memorie uenerendo patri domino theobaldo de luxemburgo ygniacensis monasterii Abbati Salutem et in agro dominico honorabile semen distillare quanta nos edoceat rerum experiencia quantaque ab insignibus et prouidis ecclesie dei suppositis audiuerimus de ruina spiritualis excercicii honnestatis morum et conuersationis uillitate duarum religiosarum in monasterio de Claromarisco Remensi nobis immediate subiecto uictitancium quarum altera Abbatissam altera priorissam uocitari se faciunt menbrana non sufficeret uerborum depicta scemate ad liquidum exprimere adeo ut absque laboris ecclesiastici merito pauperum substanciam et fundatorum deuotionem sua uanitate euacuare noscantur Quapropter nos qui monasteria et loca nobis et ecclesie Clareuallensi immedietate subiecta semper in melius reformare affectamus de uestra benigna prouiditate confisi uisitacionem et reformacionem dicti monasterii presentium serie mandatorum confidentissime iniungimus uos quoad possumus requirentes et rogantes quatenus assumpto uobiscum dilecto nostro filio fratre Iohanne de Castellione de uita moribus et Conuersacione dictarum muliercularum a probis et fidedignis personis uocatis uocandis uos informetis quas si impudice et inutiliter conuersari deprehenderitis . Illas auctoritate nostra memorata de dicto loco assistente uobis illustris ac reuerendissimi patris domini archiepiscopi Remensis qui fundator loci asseritur a multis fauore et consensu amoueatis et ad alia ordinis nostri monasteria moraturas et professuras per uestram sentenciam transmigraturas declaretis in quorum loco et monasterio alterum de fratribus nostris et professis Clareuallis subrogetis et priorem continuum seu perpetuum instituatis nominetis installetis et sublimetis Iuramenta ab eodem de fideli administracione bonorum dicti monasterii aut recuperacione deperditorum seu alienacione et obediencia ad nos et ordinem recipiendo . Et facto inuentario de ualore pretacti monasterii et litterarum originalium eiusdem numerum religiosorum in uestro decreto taxatum relinquatis quem teneatur Infra prefigendum temporis spacium secum ad officia diuina peragenda recipere . Mandamus igitur omnibus et singulis nostri antedicti ordinis personis quatenus in premissis omnibus et ab eisdem dependentibus reuerenter et prompte uobis obediant tamquam nobis Nos certificando de singulis ut moris est in ordine Datum in monasterio Clareuallis memorato sub appensione sigilli nostri mensis aprilis die septadecima anno domini millesimo cccc . sexagesimo Sic signatis O edna
Insigni atque Reuerendissimo patri domino dei gracia Iohanni Archiepiscopo ducique Remensi frater philippus Abbas Clareuallis Cisterciensis ordinis pater et immediatus uisitator monasterii seu prioratus de Claromarisco infra muros Remenses eiusdem ordinis salutem et omnimodam honoris et reuerencie promptionem uestram non latet recolendissimam memoriam inclitessime presul dominum theobaldum de luxembourgo insignem uirum Abbatem de Igniaco uestro interueniente consensu pariter et hortatu seu iuuamine propter malum aut debile regimen in eodem monialium monasterio de Claromarisco repertum duas expulisse moniales Sorores uidelicet Iohannam de son Abbatissam et margaretam de suppe priorissam memorati monasterii que totum numerum conuentualium personnarum integrabant et loca eisdem assignata decenter in ordine in quibus suam ualerent in futurum salutem pacifice operari et in quibus moram satis longam traxerunt Tamdem suadente immici uersucia suis deputatis locis derelictis inuerecunde ac temerarie ad Ciuitates Cathalanensem et Remensem palam publice et seculariter uiuendo licencia minime petita se retraxerunt ibidem in Confusionem religionis sue et muliebris uerecundie contemptum uictitare decreuerunt Unde iuxta nostri ordinis ymo et sancte sedis apostolice sacerrima instituta sentencias excommunicacionis incurrerunt Et de facto incurrunt quasquidem sentencias incurrisse palam et publice in nostro Clareuall ( is ) Capitulo ad instanciam conquerencium publicauimus et presenti publico scripto incurrere declaramus uos et uestram celsitudinis claritatem Reuerendissime pater et inclitissime presul in suffragium iuris requirentes et rogantes quatenus michi et executoribus meis licenciam conferre dignemini nostras excommunicacionis et publicationis seu executionis litteras uestris in ecclesiis parrochialibus per ualuas quascunque earumdem affigendi et apponendi mandando preterea dictarum rectoriarum seu parrochialium ecclesiarum curatis et rectoribus quatenus dictas moniales sorores uidelicet Iohannam de son et margaretam de suppe qualibet celebri die excommunicatas denuncient et ab omnibus euitari christicolis demandent in quo reuerendissime et colentissime presul et dux infallibillis populi christiani magnum michi et ordini pr ( ) abitis iusticie et equitatis solacium Datum in nostro Clareuallense monasterio sub nostri appensione sigilli mensis marcii die uicesima anno domini millesimoquadringentesimo-sexagesimoprimo more gallicano Sic signatis . Oedna Bu
Uniuersis presentes litteras inspecturis Petrus miseracione diuina Remensis Archiepiscopus , Salutem in domino . Notum facimus quod nos uolumus et concedimus ut dilecte in christo filie , Abbatissa et conuentus monasterii de claromarisco , prope Remis Ordinis Cisterciensis , census , supercensus , redditus et possessiones , quos et quas in nostris dominio et iusticia emptione , seu ex legatis , uel elemosinatis eisdem , aut alias acquisierunt , a triginta annis citra , qui et que in presentibus exprimuntur , perpetuo pacifice teneant , et libere possideant , nec per nos aut successores nostros compelli possint de cetero extra manum suam ponere , res easdem , uidelicet duas pecias terre , sitas in territorio de tasseyo , in loco qui dicitur cultura , quarum una contigua est terre les baligant , et alia contigua est terre liberorum defuncti Oudeti , armigeri . Item quandam aliam peciam terre , sitam in eodem territorio , contiguam terre liberorum Regine de tribus puteis . Item quitquid Iohannes de masseyo armiger et domicella Iohanna eius uxor dederunt in puram elemosinam ecclesie predicte . Item quandam domum sitam apud tassiacum quam uendiderunt ut dicitur ecclesie predicte , executores defuncti Ade de Romains , et quitquid dicti executores ratione execucionis predicte dicto monasterio uendiderunt . Item quandam peciam terre sitam in territorio memorato iuxta costam . Item quandam grangiam iardinum cum appendenciis , que uendiderunt ecclesie predicte Renerus dictus li Resoigniez , et amieta eius uxor , necnon omnes terras uineas et redditus quas et quos predicti renerus et amieta prefate ecclesie uendiderunt . Item triginta solidos census super domum quandam sitam in uico sancti simphoriani Remensis . Item triginta solidos census super quasdas domos sitas Remis , in sarmeria . Item tresdecim solidos super quandam domum sitam in uico de moiniers . Item quatuor solidos super domum theobaldi quondam filii berte . Item duos solidos super domum hauydis la clope . Item decem solidos super unum operatorium . Item quinque solidos super domum quam tenet thomas de tuisi . Item uiginti solidos super domum alerini corerarii , sitam in uico laurencii le bedel . Nos autem acquisicionem predictarum rerum , ratam habentes et gratam auctoritatem nostram et decretum interponendo , eandem auctoritate presencium confirmamus in ipsis rebus , gardam et iusticiam nobis et nostris successoribus retinentes . Datum Anno domini mº .ccº .lxxº sexto , die mercurii post festum beati bartholomei apostoli .
Uenerabili in christo patri domino Abbati Clareuallis Cisterciensis ordinis Cappellanus parrochialis ecclesie sancti Iacobi Remensis debitam reuerenciam cum honore . Nouerit uestra paternitas me mandatum uestrum cui hec mea presens rescriptio cum mandato reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas Sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam dicti uestri mandati debite executioni demandasse Teste sigillo mee parrochialis ecclesie Actum anno domini millesimoquadringentesimo sexagesimosecundo feria quinta in festo annunciationis beate marie uirginis die uicesimaquinta mensis marcii .
Uenerabili in christo patri domino Abbati Clareuallis Cisterciensis ordinis Cappellanus parrochialis ecclesie beate marie magdalensis Remensis debitam reuerenciam cum honore . Nouerit uestra paternitas me mandatum uestrum cui hec mea presens rescriptio cum mandatis reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas Sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam et tenorem dicti uestri mandati debite executioni demandasse Teste signo meo una cum appensione seu apposicione sigilli dicte parrochialis ecclesie Actum anno domini millesimoquadringentesimosexagesimosecundo die uicesimaseptima mensis marcii . Sic signatis Pquadrati
. Nos frater hymbertus Abbas Cistercii ceterique diffinitores Capituli generalis ordinis Cisterciensis notum facimus uniuersis quod in eodem generali Capitulo die xiiii mensis septembris anno domini millesimo quadringentesimo lxii apud Cistercium celebrato facta fuit quedam diffinicio cuius tenor sequitur et est talis Generale capitulum confirmat et approbat translationem monialium monasterii de Claromarisco Remensi et introductionem monachorum per dominum Igniacensem factam Datum sub sigillo diffinitorum eiusdem Capituli anno die mense et loco supradictis Sic signatis B . Abbas haroliti
NOS Frater hymbertus Abbas Cistercii Ceterique diffinitores Capituli generalis Cisterciensis ordinis Notum facimus uniuersis quod in eodem generali Capitulo die xiiii mensis septembris anno domini millesimoquadringentesimoseptuagesimotercio apud Cistercium celebrato facta fuit quedam diffinicio Cuius tenor sequitur et est talis Generale capitulum debite et sufficienter informatum et non sine displicencia attenta mente reuoluens , graues paupertatem ruinam et desolationes monasterii quondam monialium nuper autem prioratus beate marie de claromarisco Remensi adeo ut ubi erat ipsum monasterium nulla amplius aut ualde modica abbatie remaneant intersignia nisi sola domus eiusdem loci sita in ipsa ciuitate Remensi eciam plurimum caduca et ad ruinam tendens timens et formidans ipsam domum ad totalem deuenire demolitionem et nullam penitus pro fundatoribus et benefactoribus ibidem missam celebrari uel alias orationes fieri unionem annexionem adiunctionem et incorporationem perpetuas ipsius prioratus et domus de claromarisco cum omnibus et singulis suis menbris iuribus priuilegiis redditibus prouentibus possessionibus et bonis mobilibus et immobilibus quibuscunque tam infra quam extra eandem ciuitatem Remensem per dominum Cisterciensem auctoritate plenaria ordinis qua fungitur ad monasterium Clareuallense secundum formam et tenorem litterarum suarum super hoc confectarum quibus hec presens diffinitio annectitur factas . Idem presens capitulum matura prehabita deliberatione approbat ratifficat et confirmat uolens et ordinans de cetero huiusmodi unionem annexionem et incorporationem cum oneribus etiam trium missarum qualibet ebdomada ista occasione ordinatarum perpetuum habere uigorem et firmitatem . Datum sub sigillo diffinitorum eiusdem Capituli anno mense die et loco predictis . Sic signatis . Petrus
Item alia littera instrumenti magistri stephani bardini notarii apostolici de acceptione realis et actualis possessionis prefate domus seu loci de Claromarisco Remensi per fratrem Iohannem de lendio religiosum Cellerarium et procuratorem monasterii de Claraualle data die mercurii septimadecima mensis februarii anno domini millesimo cccc . septuagesimosecundo domini nostri Sixti pape quarti anno secundo .
Magistri Guillelmus et Theod . canonici et officiales Remenses , in domino salutem . Nouerit uniuersitas uestra quod Briardus aurifaber ciuis Remensis et Agnes uxor eius in presencia nostri constituti terram quam habebant in pratis iuxta maittinos que usque ad undecim perticas estimatur , concesserunt imperpetuum , et dederunt nomine elemosine ob remedium animarum suarum monialibus ordinis cisterciensis de claromarisco iuxta Remis , tali uidelicet condicione apposita , quod dicte moniales ad prefatum locum se omnino transferent , et facient ibidem domum suam religionis , et ecclesiam ad manendam ibi in perpetuum et morandam . Quod si forte dicte moniales futuris temporibus absque uoluntate dictorum Briardi et Agneti omnino de loco recedent memorato , ita quod non uellent ibi ad seruiendum deo de cetero remanere , prefata terra ad dictos Briardum et uxorem eius uel eos quibus concederent et assignarent eandem libere reuerteretur , siue eciam ad heredes ipsorum . Dicti autem Briardus et eius uxor de prefata terra , sub dicta condicione in manibus nostris nomine elemosine se deuestiuerunt in modum premissum pro monialibus supradictis , et nos de assensu et uoluntate ipsorum de prefata terra nomine elemosine in modum dictum moniales sollempniter inuestiuimus memoratas . In cuius rei testimonium presentes litteras sigillo remensi curie fecimus communiri . Actum Anno domini mº .ccº . uicesimo secundo mense mayo .
Simon peslupi canonicus et magister Iohannes de Blesis officialis Remensis , Omnibus presentes litteras inspecturis in domino salutem . Nouerint uniuersi quod dominus Balduinus prepositus Remensis ecclesie in nostra presencia constitutus recognouit quod ipse dederat Ecclesie de claromarisco iuxta Remis , quandam peciam alneti quam habebat sicut dicebat in loco qui dicitur fleche , inter alnetum domini laurencii canonici Remensis , et alnetum familie Ebali bouis , libere a dicta ecclesia inperpetuum possidendum . Hanc autem donacionem coram nobis laudauit dominus alanus de Roseio miles . Saluo censu suo octo denariorum , qui redditur eidem pro dicto alneto in festo beati Remigii in capite octobris singulis annis , sicut dicebat idem alanus . Actum Anno domini m .cc . tricesimo tercio , mense marcio .